Jaan Naaber
Jaan Naaber (19. juuli 1935 Tartu – 13. september 2003) oli eesti terioloog, jahindusbioloog ja looduskaitsja. Ta lõpetas aastal 1954 Hugo Treffneri Gümnaasiumi. Aastal 1959 lõpetas ta bioloogina Tartu Riikliku Ülikooli. Ta oli aastatel 1960–1961 Matsalu Riikliku Looduskaitseala teadustöötaja. Aastatel 1962–1964 oli ta Aakre jahinduskatsepunkti ja aastatel 1964–1967 Tartu Ülikooli zooloogiamuuseumi juhataja. Tema uurimistöö oli seotud peamiselt Eesti kiskjalistega (rebane, hunt, kährik).